### skola-crtez Slika1 OSNOVNA ŠKOLA VUGROVEC-KAŠINA

## 10362 KAŠINA, Ivana Mažuranića 43, p.p.1, ✆🖨 01/2055-035, ✆🖨 01/2056-184, MB: 3324281,

 E-mail: ured@os-vugrovec-kasina.skole.hr

Kašina, 6. rujna 2021.

**OBAVIJEST O ŠKOLSKOJ KUHINJI**

**(izvadak iz Programa javnih potreba u osnovnom odgoju i obrazovanju Grada Zagreba za 2021., Službeni glasnik Grada Zagreb, br. 34 od 15. prosinca 2020.)**

**SUFINANCIRANJE PREHRANE**

Za učenike u produženom boravku škola je dužna organizirati mogućnost konzumacije triju obroka: mliječnog obroka, ručka i užine. Ručak i užina u pravilu se organiziraju za učenike uključene u program produženog boravka. Učenici koji ostvaruju pravo na besplatne obroke, a nisu uključeni u produženi boravak, mogu konzumirati besplatni ručak i užinu ako to škola može organizirati.

**Cijena mliječnog obroka iznosi 5,00 kuna, ručka 9,00 kuna, a užine 2,50 kuna.** Učenici ostvaruju pravo na sufinanciranje cijene obroka, sukladno utvrđenim kriterijima i mjerilima iz ovog programa. Razlika sredstava do utvrđene pune cijene besplatnih i sufinanciranih obroka školi se doznačuje iz proračunskih sredstava.

Ostvarivanje prava na sufinanciranje školske prehrane ostvaruju svi učenici / korisnici prava na sljedeće načine:

Ostvarivanje prava na sufinanciranje školske prehrane ostvaruju svi učenici / korisnici prava na sljedeće načine:

|  |
| --- |
| **A - PRAVO NA BESPLATNI MLIJEČNI OBROK, RUČAK I UŽINU OSTVARUJU:** |
| -  učenici korisnici zajamčene minimalne naknade ili obitelji učenika koje ostvaruju navedeno pravo |
| -  učenici čiji su roditelji nezaposleni i redovno su prijavljeni Zavodu za zapošljavanje ili posljednja dva mjeseca nisu primili plaću (odnosi se na oba roditelja, odnosno samohranog roditelja) |
| -  djeca invalidi III. i IV. kategorije |
| -  djeca invalida Domovinskog rata |
| -  djeca osoba s invaliditetom (100% i 90%). |

**B** **-** Učenici koji primaju**dječji doplatak**imaju pravo nasufinancirani mliječni obrok, ručak i užinu, **uz uvjet da su uključeni u produženi boravak.** Sufinanciranje cijene mliječnog obroka ove kategorije korisnika prehrane provodi se na temelju rješenja, uvjerenja ili potvrde HZMO-a o pravu na dječji doplatak na način prikazan u tablici.

| **B - SUFINANCIRANJE OBROKA ZA UČENIKE KOJI PRIMAJU DJEČJI DOPLATAK** |
| --- |
| **KATEGORIJA KORISNIKA**koji ostvaruju dječji doplatak po Zakonu o doplatku za djecu (Narodne novine 94/01, 138/06, 107/07, 37/08, 61/11, 112/12 i 82/15) | **MLIJEČNI OBROK** | **RUČAK****(uz uvjet uključenja u produženi boravak)** | **UŽINA****(uz uvjet uključenja u produženi boravak)** |
| po članku 17. stavku 1., članku 21. stavku 1. i članku 21. stavku 2. (osnovica članak 17. stavak 1.) i članku 22. Zakona o doplatku za djecu | **POPUST** | **CIJENA (kn)** | **POPUST** | **CIJENA (kn)** | **POPUST** | **CIJENA (kn)** |
| 86% | 0,70 | 85,56% | 1,30 | 20% | 2% |
| po članku 17. stavku 2. i članku 21. stavku 1. i članku 21. stavku 2. (osnovica članak 17. stavak 2.) Zakona o doplatku za djecu | 65% | 1,75 | 63,89% | 3,25 |
| po članku 17. stavku 3. i članku 21. stavku 1. i članku 21. stavku 2. (osnovica članak 17. stavak 3.) Zakona o doplatku za djecu | 50% | 2,50 | 50% | 4,50 |

Učenici koji primaju dječji doplatak**,**a nisu uključeni u program produženog boravka, ostvaruju pravo na sufinanciranje prehrane za ručak po cijeni od 6,50 kuna, a užinu po cijeni od 2,00 kune, ako to škola može organizirati.

| **C - SUFINANCIRANJE OBROKA ZA OSTALE UČENIKE IZVAN A ILI B KRITERIJA** |
| --- |
| **MLIJEČNI OBROK** | **RUČAK****(uz uvjet uključenja u produženi boravak)** | **UŽINA****(uz uvjet uključenja u produženi boravak)** |
| **POPUST** | **CIJENA (kn)** | **POPUST** | **CIJENA (kn)** | **POPUST** | **CIJENA (kn)** |
| 30% | 3,50 | 27,78% | 6,50 | 20% | 2,00 |

**Učenici se uključuju u besplatnu ili sufinanciranu prehranu od datuma kad je osnovna škola zaprimila dokumentaciju,** a ne od datuma na rješenju, uvjerenju ili potvrdi o pravu na dječji doplatak, odnosno rješenju ili uvjerenju o pravu korištenja socijalne pomoći ili drugim uvjerenjima.

Roditelj učenika plaća cijenu prehrane mjesečno, temeljem evidencije škole o broju konzumiranih obroka i uplatnica koje izdaju škole.

Gradski ured za obrazovanje utvrđuje pravo na oslobađanje, odnosno smanjivanje obveze sudjelovanja roditelja u cijeni programa za posebne slučajeve izvan utvrđenog sustava olakšica, a na osnovi obrazloženog zahtjeva škole u suradnji s centrima za socijalnu skrb, zdravstvenim i drugim nadležnim ustanovama.

**\* POTVRDE O ISPUNJAVANJU UVJETA ZA SUFINANCIRANU PREHRANU (kopija rješenja o dječjem doplatku, kopija rješenja o priznavanju statusa invalida Domovinskog rata, potvrda o nezaposlenosti Zavoda za zapošljavanje, kopija rješenja Centra za socijalnu skrb o korištenju pomoći za uzdržavanje) DONIJETI RAZREDNIKU NAJKASNIJE DO 24. RUJNA 2021. GODINE.**